钦定古今图书集成/明伦汇编/闺媛典/第101卷 > 皇清七 > 管氏女
## 钦定古今图书集成/明伦汇编/闺媛典/第101卷 > 皇清七 > 管氏女

按《苏州府志》：“管氏女，生昆山名族，性幽静，父文华甚爱之，许字包宗贤。无何，贤病死，管泣告其母曰：‘生不相见，死而送殓，于礼可乎’？母以告文华，文华曰：‘可’。遂缞髽以往视殓毕，止于贤母之室。父母劝之归，曰：‘俟送葬’。既葬，曰：‘请终丧’。固强之，乃归。住小楼礼佛，敝服蔬食，不下楼十三年。顺治二年，邑被兵，或劝之出，答” 曰：“我应死久矣，将何之？” 乃扃户自缢；时年三十。